Sesambeen

E Sesambeen (lat.: Os sesamoideum) ass eng kleng Schank, déi an enger Seen agelagert ass. Sesambeen kommen op verschiddene Plazen am Kierper vir, dacks am Beräich vun engem Gelenk. Am bekanntste si s'am Beräich vum Fouss oder der Hand.

Sesambeen suerge fir en zousätzlechen Ofstand tëscht der Seen an der Schank. Doduerch huet d'Seen eng besser Hiewelwierkung, sou datt manner Kraaft noutwenneg ass, fir d'Schank, déi mat der Seen verbonnen ass, ze beweegen. Donieft verhënnere Sesambeen, datt Seene beim hirem Verlaf iwwer d'Gelenk duerch Drockbelaaschtung geschiedegt ginn. 

Dat gréisst Sesambeen am mënschleche Kierper ass d'Knéischeif.

 Um Spaweck 

Kategorie:Schanken